
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, 

AMENAJAREA TERITORIULUI ŞI ECHILIBRU ECOLOGIC

Bucureşti,    22.02.2012 Nr.     26/6

Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.95/2011 privind unele măsuri de aplicare a Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006, trimis comisiei pentru examinare pe fond, cu adresa nr. PL.x 9 din 1 februarie 2012.
PREŞEDINTE,

BOGDAN CANTARAGIU

RAPORT

asupra proiectului de Lege pentru aprobarea Ordonanţei de urgenţă a Guvernului nr.95/2011 privind unele măsuri de aplicare a Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului

nr.51/2006

In conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şl echilibru ecologic a fost sesizată, prin adresa nr. PL.x 9 din 1 februarie 2012, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.95/2011 privind unele măsuri de aplicare a Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1132/25.10.2011)

· avizul  favorabil  al  Comisiei juridice,  de disciplină  şi  imunităţi  (nr. PLx9/7.02.2012)

Proiectul de lege are ca obiect de reglementare unele măsuri de aplicare a Programului naţional privind sprijinirea construirii de locuinţe proprietate personală, aprobat prin Ordonanţa de urgenţă a Guvernului nr.51/2006, în sensul ca începând cu data intrării în vigoare a ordonanţei de urgenţă, statul să nu mai acorde subvenţii de la bugetul de stat prin Programul mai sus menţionat.

Comisia propune Plenului Camerei Deputaţilor adoptarea proiectului de lege în forma prezentată de Senat.

Proiectul de Lege face parte din categoria legilor ordinare, conform art.76 alin.(2) din Constituţia României, republicată.

La dezbaterile care au avut loc în şedinţa comisiei din 21 februarie 2012 a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Eugen Curteanu - secretar de stat în cadrul Ministerului Dezvoltării Regionale şi Turismului.

La lucrările comisiei au fost prezenţi 15 deputaţi, din totalul de 29 membri ai comisiei.

Raportul comisiei a fost adoptat cu unanimitate de voturi.

Senatul a adoptat proiectul de lege în şedinţa din 21 decembrie 2011.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

PREŞEDINTE,

BOGDAN CANTARAGIU

Consilier, Roxana Feraru

